Jyllandsposten, 1841-01-22
Dette Blad har alt tidligere indeholdt en Opfordring til disse Markeders Oprettelse, og forunderligt er det, at der ikke, enten fra offentlig eller privat Side, i denne Retning er truffen hensigtssvarende Foranstaltninger; thi Jntet er dog meere uforklarligt, end at Jylland, der i Særdeleshed i Fortiden har opdrættet saa betydelig en Mængde af Stude, ikke selv har været i Besiddelse af Markeder til disses Afhændelse, men at Studehandlerne derimod have maattet beqvemme sig til, at drive deres Stude ud af egen Provinds, for i den fremmede at kunne falholde dem paa Markeder, hvilke man manglede i Hjemmet, Jsandhed, det meest slaaende Exempel paa, hvorlidet der i det Hele taget har været gjort for Provindsialbeboeren i landoekonomisk Henseende. At man i den jydske Provinds, hvor Studene saa fortrinlig opdrættes, ei engang viser saamegen Opmærksomhed, at det tillades disse, for Sælgernes og Kjøbernes Beqvemmelighed, at samles paa Markeder, dette er virkeligt saa urigtigt, at man maa beklage, en saa gavnlig Jndretning ikke alt forlængst har fundet varme Talsmænd. Det var derfor ønskeligt, at denne Sag snarest kunde sættes i Gang og er det os ydermeere kjært at erfare, at Hr. J. Nathansen har givet et nyt Vink til Studemarkeders Oprettelse, idet han i Randers Avis anbefaler denne Sag, og bemærker blandt Andet Følgende: "Stude udførselen fra Jylland indskrænker sig ei blot til Sjælland, men endog til Udlandet t. Ex.: Hamborg, Berlin og flere Steder. J Holsteen er Husum, Jtzehoe og Horst de betydeligste Steder for Studemarkeder, idet Marskboerne der gjøre Jndkjøb, uagtet intet Qvæg opdræt paa disse Steder finder Sted; thi det er alene jydske Stude, som afhændes paa disse Markeder. Jeg har imidlertid erfaret, at Studehandelen for Jyderne er næsten ligesaa usikker som et Lykkespil; thi naar det indtræffer, at Græsset ikke er fremkommet i Marsken, eller Markedsdagen indtræffe med daarligt Veir, da kjøbe Marskbeboerne intet Qvæg, uden at de kunne faae det til Spotpriis, og Jyderne maae saaledes enten sælge Studene til den Priis, hine behage at bestemme, eller sætte dem paa Græs for egen Regning, eller sende Studene hjem; hvilke Omstændigheder ere lige ruinerende for Jyderne, hvor som oftest deres hele Velfærd er sat i Studehandelen. At dHrr. Proprietairer i Jylland, der sende Stude til Holsteen, bedre kunne taale Tab, ved at faae deres Stude hjem igjen, end Studehandlerne, er en Omstændighed, der ikke bør paareflecteres, hvor Talen er om at træffe en Foranstaltning med denne vigtige Handel, der sigter til det almene Vel. - Men hvad skulde der gjøres, for at afvende et for den jydske Studehandel ved saa mange Leiligheder ubodeligt Tab, hører man som oftest Mange spørge. - Jeg antager, at Studemarkeders Oprettelse i Jylland paa de betydeligste Steder, hvor Qvægopdrættet existerer, vilde gavne Jyllands Studehandel meget, naar disse Markeder combineres med de i Husum, Jtzehoe og Horst; thi jeg troer fuldt vel, at Marskbeboerne da bleve nødsagede til at besøge de jydske Studemarkeder, for at faae de bedste Stude opkjøbte, forinden de komme til Holsteen; og ved denne Leilighed vilde Jyderne som oftest faae deres Stude forholdsviis bedre betalte end i selve Holsteen, og saaledes undgaae de Vilkaarligheder, der frembyde sig, naar hine skulle beile til Marskbeboernes Naade, om disse nemlig ville afkjøbe dem deres Stude, eller ei, paa hvis Transport Jyderne ofte have tilsat mere end deres Fortjeneste. For dette Onde vilde de neppe udsættes, naar Stude markeder oprettedes i Jylland; thi ligesom Transporten med Studene ikke blev saa bekostelig, saaledes stod det ogsaa Jyderne aabent, naar de ikke kunde sælge efter Ønske paa de jydske Markeder, at søge de holsteenske, ifald de hellere vilde vælge dette, end at transportere Studene hjem igien. - Hvad nu angaaer Stæderne, hvilke jeg formener slige Markeder med Nytte kunde afholdes i, da anseer jeg Randers, Horsens, Thisted, Nørre-Sundby, Skive, Holstebroe og Lemvig for de bedste Steder til slige Markeders Afholdelse. – Naar et Marked i Jylland er combineret med de i Udlandet, har man stedse seet, at Producenterne opnaaede høiere Priser paa deres Production, end ellers, dette bevises med Randers December-Hestemarked, som blev combineret med Hamborger Januar Marked, hvilket første jeg foranledigede oprettet, og hvoraf Jyderne, som almindelig bekjendt, nu høste de bedste Frugter. – Paa dette Forslag har jeg allerede modtaget af endeel saakyndige Landmænd en meget bifaldende Skrivelse, hvori de opmuntre mig til, ogsaa at gjenemdrive denne for Jylland vist gavnlige Sag." Locomotiv, bevæget ved Luft.